plato-philosophy.gorgias 524
ἐγὼ μὲν οὖν ταῦτα ἐγνωκὼς πρότερος ἢ ὑμεῖς ἐποιησάμην δικαστὰς ὑεῖς ἐμαυτοῦ , δύο μὲν ἐκ τῆς Ἀσίας , Μίνω τε καὶ Ῥαδάμανθυν , ἕνα δὲ ἐκ τῆς Εὐρώπης , Αἰακόν · οὗτοι οὖν ἐπειδὰν τελευτήσωσι , δικάσουσιν ἐν τῷ λειμῶνι , ἐν τῇ τριόδῳ ἐξ ἧς φέρετον τὼ ὁδώ , ἡ μὲν εἰς μακάρων νήσους , ἡ δʼ εἰς Τάρταρον . καὶ τοὺς μὲν ἐκ τῆς Ἀσίας Ῥαδάμανθυς κρινεῖ , τοὺς δὲ ἐκ τῆς Εὐρώπης Αἰακός · Μίνῳ δὲ πρεσβεῖα δώσω ἐπιδιακρίνειν , ἐὰν ἀπορῆτόν τι τὼ ἑτέρω , ἵνα ὡς δικαιοτάτη ἡ κρίσις ᾖ περὶ τῆς πορείας τοῖς ἀνθρώποις . ταῦτʼ ἔστιν , ὦ Καλλίκλεις , ἃ ἐγὼ ἀκηκοὼς πιστεύω ἀληθῆ εἶναι · καὶ ἐκ τούτων τῶν λόγων τοιόνδε τι λογίζομαι συμβαίνειν . ὁ θάνατος τυγχάνει ὤν , ὡς ἐμοὶ δοκεῖ , οὐδὲν ἄλλο ἢ δυοῖν πραγμάτοιν διάλυσις , τῆς ψυχῆς καὶ τοῦ σώματος , ἀπʼ ἀλλήλοιν · ἐπειδὰν δὲ διαλυθῆτον ἄρα ἀπʼ ἀλλήλοιν , οὐ πολὺ ἧττον ἑκάτερον αὐτοῖν ἔχει τὴν ἕξιν τὴν αὑτοῦ ἥνπερ καὶ ὅτε ἔζη ὁ ἄνθρωπος , τό τε σῶμα τὴν φύσιν τὴν αὑτοῦ καὶ τὰ θεραπεύματα καὶ τὰ παθήματα ἔνδηλα πάντα . οἷον εἴ τινος μέγα ἦν τὸ σῶμα φύσει ἢ τροφῇ ἢ ἀμφότερα ζῶντος , τούτου καὶ ἐπειδὰν ἀποθάνῃ ὁ νεκρὸς μέγας , καὶ εἰ παχύς , παχὺς καὶ ἀποθανόντος , καὶ τἆλλα οὕτως · καὶ εἰ αὖ ἐπετήδευε κομᾶν , κομήτης τούτου καὶ ὁ νεκρός . μαστιγίας αὖ εἴ τις ἦν καὶ ἴχνη εἶχε τῶν πληγῶν οὐλὰς ἐν τῷ σώματι ἢ ὑπὸ μαστίγων ἢ ἄλλων τραυμάτων ζῶν , καὶ τεθνεῶτος τὸ σῶμα ἔστιν ἰδεῖν ταῦτα ἔχον · ἢ κατεαγότα εἴ του ἦν μέλη ἢ διεστραμμένα ζῶντος , καὶ τεθνεῶτος ταὐτὰ ταῦτα ἔνδηλα . ἑνὶ δὲ λόγῳ , οἷος εἶναι παρεσκεύαστο τὸ σῶμα ζῶν , ἔνδηλα ταῦτα καὶ τελευτήσαντος ἢ πάντα ἢ τὰ πολλὰ ἐπί τινα χρόνον . ταὐτὸν δή μοι δοκεῖ τοῦτʼ ἄρα καὶ περὶ τὴν ψυχὴν εἶναι , ὦ Καλλίκλεις · ἔνδηλα πάντα ἐστὶν ἐν τῇ ψυχῇ , ἐπειδὰν γυμνωθῇ τοῦ σώματος , τά τε τῆς φύσεως καὶ τὰ παθήματα ἃ διὰ τὴν ἐπιτήδευσιν ἑκάστου πράγματος ἔσχεν ἐν τῇ ψυχῇ ὁ ἄνθρωπος . ἐπειδὰν οὖν ἀφίκωνται παρὰ τὸν δικαστήν , οἱ μὲν ἐκ τῆς Ἀσίας παρὰ τὸν Ῥαδάμανθυν , ὁ Ῥαδάμανθυς ἐκείνους ἐπιστήσας θεᾶται ἑκάστου τὴν ψυχήν , οὐκ εἰδὼς ὅτου ἐστίν , ἀλλὰ πολλάκις τοῦ μεγάλου βασιλέως ἐπιλαβόμενος ἢ ἄλλου ὁτουοῦν βασιλέως ἢ δυνάστου κατεῖδεν οὐδὲν ὑγιὲς ὂν τῆς ψυχῆς , ἀλλὰ διαμεμαστιγωμένην καὶ οὐλῶν μεστὴν ὑπὸ ἐπιορκιῶν καὶ ἀδικίας ,
Lemmas: ἐγώ μέν οὖν οὗτος γιγνώσκω πρότερος ἤ σύ ποιέω δικαστής υἱός ἐμαυτοῦ , δύο μέν ἐκ ὁ Ἀσία , Μίνως τε καί Ῥαδάμανθυς , εἷς δέ ἐκ ὁ Εὐρώπη , Αἰακός · οὗτος οὖν ἐπειδάν τελευτάω , δικάζω ἐν ὁ λειμών , ἐν ὁ τρίοδος ἐκ ὅς φέρω ὁ ὁδός , ὁ μέν εἰς μάκαρ νῆσος , ὁ δέ εἰς Τάρταρος . καί ὁ μέν ἐκ ὁ Ἀσία Ῥαδάμανθυς κρίνω , ὁ δέ ἐκ ὁ Εὐρώπη Αἰακός · Μίνως δέ πρεσβεῖον δίδωμι ἐπιδιακρίνω , ἐάν ἀφοράω τις ὁ ἕτερος , ἵνα ὡς δίκαιος ὁ κρίσις εἰμί περί ὁ πορεία ὁ ἄνθρωπος . οὗτος εἰμί , ὦ Καλλικλῆς , ὅς ἐγώ ἀκούω πιστεύω ἀληθής εἰμί · καί ἐκ οὗτος ὁ λόγος τοιόσδε τις λογίζομαι συμβαίνω . ὁ θάνατος τυγχάνω εἰμί , ὡς ἐγώ δοκέω , οὐδείς ἄλλος ἤ δύο πρᾶγμα διάλυσις , ὁ ψυχή καί ὁ σῶμα , ἀπό ἀλλήλων · ἐπειδάν δέ διαλύω ἄρα ἀπό ἀλλήλων , οὐ πολύς ἥσσων ἑκάτερος αὐτός ἔχω ὁ ἕξις ὁ ἑαυτοῦ ὅς καί ὅτε ζάω ὁ ἄνθρωπος , ὁ τε σῶμα ὁ φύσις ὁ ἑαυτοῦ καί ὁ θεράπευμα καί ὁ πάθημα ἔνδηλος πᾶς . οἷον εἰ τις μέγας εἰμί ὁ σῶμα φύσις ἤ τροφή ἤ ἀμφότερος ζάω , οὗτος καί ἐπειδάν ἀποθνῄσκω ὁ νεκρός μέγας , καί εἰ παχύς , παχύς καί ἀποθνῄσκω , καί ἄλλος οὕτως · καί εἰ αὖ ἐπιτηδεύω κομάω , κομήτης οὗτος καί ὁ νεκρός . μαστιγίας αὖ εἰ τις εἰμί καί ἴχνος ἔχω ὁ πληγή οὐλή ἐν ὁ σῶμα ἤ ὑπό μάστιξ ἤ ἄλλος τραῦμα ζάω , καί θνῄσκω ὁ σῶμα εἰμί ὁράω οὗτος ἔχω · ἤ κατάγνυμι εἰ τις εἰμί μέλος ἤ διαστρέφω ζάω , καί θνῄσκω αὐτός οὗτος ἔνδηλος . εἷς δέ λόγος , οἷος εἰμί παρασκευάζω ὁ σῶμα ζάω , ἔνδηλος οὗτος καί τελευτάω ἤ πᾶς ἤ ὁ πολύς ἐπί τις χρόνος . αὐτός δή ἐγώ δοκέω οὗτος ἄρα καί περί ὁ ψυχή εἰμί , ὦ Καλλικλῆς · ἔνδηλος πᾶς εἰμί ἐν ὁ ψυχή , ἐπειδάν γυμνόω ὁ σῶμα , ὁ τε ὁ φύσις καί ὁ πάθημα ὅς διά ὁ ἐπιτήδευσις ἕκαστος πρᾶγμα ἔχω ἐν ὁ ψυχή ὁ ἄνθρωπος . ἐπειδάν οὖν ἀφικνέομαι παρά ὁ δικαστής , ὁ μέν ἐκ ὁ Ἀσία παρά ὁ Ῥαδάμανθυς , ὁ Ῥαδάμανθυς ἐκεῖνος ἐφίστημι θεάομαι ἕκαστος ὁ ψυχή , οὐ οἶδα ὅστις εἰμί , ἀλλά πολλάκις ὁ μέγας βασιλεύς ἐπιλαμβάνω ἤ ἄλλος ὅστις βασιλεύς ἤ δυνάστης κατοράω οὐδείς ὑγιής εἰμί ὁ ψυχή , ἀλλά διαμαστιγόω καί οὐλή μεστός ὑπό ἐπιορκία καί ἀδικία ,